Onnie vas vir verkragtingArgieffoto ‘n Onderwyser van Kaapstad het Donderdag in die Blue Downs-landdroshof verskyn in verband met die verkragting van ‘n 12-jarige leerling, het die Nasionale Vervolgingsgesag (NVG) gesê. “Die 39-jarige man se aansoek om borgtog is afgekeur en hy sal op 3 Desember weer in die hof verskyn,” het Eric Ntabazalila, woordvoerder vir die NVG in die Wes-Kaap, gesê. Die man staar ses aanklagte van ontvoering en 12 van verkragting in die gesig. “Ons verwelkom die besluit dat die man se aansoek om borgtog afgekeur is, aangesien dit die verkeerde boodskap aan die publiek sou stuur,” het hy gesê. “Die man, wat die meisie glo ‘n hele paar keer verkrag het, was haar onderwyser en haar pa se vriend.”